**Tantárgy neve: Tájtervezés és zöldfelületi rendszerek I.**

* Kód: PMRURLE122S
* Szemeszter: os
* Kreditszám: 4
* Órák száma (ea/gy/lab): 6 ea+6 lab/szemeszter
* Számonkérés módja: v
* Előfeltételek: -
* Tantárgy felelős: dr. Hübner Mátyás
* Tantárgy koordinátor: Pécz Tibor

**Rövid leírás:**

Tájtervezési ismeretek. A települési zöldfelületi rendszer fogalma. A zöldfelület típusai, a kondicionáló és termesztő célú zöldfelületek. A zöldfelületi rendszer funkcionális-rekreációs, ökológiai-kondicionáló és településszerkezeti-esztétikai feladatai. A települések út-, park- és térfásításánál, valamint a rekultivációknál használt hazai és adventív fa- és cserjefajok alapszintű ismerete.

**Általános követelmények:**

A foglalkozásokon minimum 70%-os részvétel, 1 db zárthelyi dolgozat és 1 db növény-felismerési feladat teljesítése a félévközi jegy megszerzéséért.

**Cél:**

A tárgy célja a településmérnökök számára a tájtervezés, valamint az ehhez szükséges zöldfelületi elemek típusainak, jellemzőinek és a velük kapcsolatos problémák megismerése. A zöldfelületi rendszerek botanikai, ökológiai alapjai.

**Módszer:**

Előadás projektoros kivetítéssel, ill. személyes konzultáció. Növény-felismerési gyakorlatok fényképek segítségével.

**Irodalom:**

Bőjte Tibor (2007): Zöldterületek fenntartása – oktatási segédlet („Az építész és építőmérnök képzés szerkezeti és tartalmi fejlesztése” HEFOP/2004/3.3.1./0001.01), PTE PMMK, Urbanisztika Tanszék, Pécs

Jámbor I. (2000): Zöldfelületrendezés I. (A település zöldfelülete), Egyetemi jegyzet. SZIE, Bp.

Bartha Dénes (1999): Magyarország fa- és cserjefajai – Mezőgazda Kiadó, Bp.

Bartha Dénes (1997): Fa- és cserjehatározó – Mezőgazda Kiadó, Bp.

Coombes, A.J. (1993): Fák. Határozó kézikönyvek – Panem-Grafo, Bp.

Godet, J-D. (1993): Fák és cserjék – Officina Nova, Bp.

**Követelmények a szorgalmi időszakban:**

Az előadásokon és gyakorlatokon való aktív részvétel a hatályos TVSZ alapján. Egy sikeres növény-felismerési feladat (min. 26 max. 50 pont) megoldása.

**Követelmények a vizsgaidőszakban:** Egy sikeres vizsga teljesítése (min. 26 max. 50 pont)

Figyelem mindkét teljesítés (növény-felmondás és vizsga) nem lehet minimum pontos!

**Pótlások:**

A növény-felismerés kétszer pótolható, egyszer a szorgalmi időszakban, egyszer pedig a vizsgaidőszak első hetében. A vizsga a mindenkor hatályos TVSZ szerint pótolható.

**Félévközi ellenőrzések (beszámolók, zárthelyi dolgozatok) számát, témakörét és időpontját, pótlásuk és javításuk lehetőségét:**

Növény-felmondás a 15. okt. héten, pótlásuk kétszer a vizsgaidőszak első hetében.

**Vizsga jellege (szóbeli, írásbeli, vagy mindkettő):** szóbeli

**Érdemjegy kialakítása:**

A jegy kialakítása – a két teljesítés (növény-felismerés és vizsga) és az órai aktivitás alapján – a következő pontszámhatárok szerint kerül minősítésre:

88−100 pont jeles (5) 77−87 pont jó (4)

66−76 pont közepes (3) 53−65 pont elégséges (2)

 0–52 pont nem teljesítette (0)

**Program (előadás):**

3. hét: Tájtervezési alapismeretek. A települési zöldfelületi rendszer fogalma. A zöldfelület típusai.

5. hét: A kondicionáló célú zöldfelületek.

7. hét: A termesztési célú zöldfelületek.

11. hét: A zöldfelületi rendszer funkcionális-rekreációs, ökológiai-kondicionáló és településszerkezeti-esztétikai feladatai.

13. hét: Budapest zöldfelületi rendszere. Vizsgálati és értékelési módszerek. A hazai és a külföldi zöldfelületi tervezés összehasonlítása. A zöldfelületi tervezések problémái, fő szempontjai.

15. hét: ZH

**Program (gyakorlat):**

3. hét: Növénytani és morfológiai alapok Növényismeret I.: Fenyőfélék, Ciprusfélék, Tiszafafélék, Borbolyafélék, Boglárkafélék, Platánfélék, Szilfafélék, Eperfafélék.

5. hét: Növényismeret II.: Nyírfafélék, Mogyorófélék, Bükkfafélék, Diófafélék, Fűzfafélék, Erikafélék, Hársfélék.

7. hét: Növényismeret III.: Rózsafélék, Mimózafélék, Lepényfafélék, Pillangósvirágúak, Bálványfafélék.

11. hét: Növényismeret IV.: Szömörcefélék, Hólyagfafélék, Szappanfafélék, Vadgesztenyefélék, Juharfélék, Somfélék.

13. hét: Növényismeret X.: Aráliafélék, Kecskerágófélék Ezüstfafélék, Olajfafélék Bodzafélék, Trombitafélék.

15. hét: Növény-felmondás